**49. sz. előterjesztés**

**Egyszerű szótöbbség**

**Előterjesztés Fácánkert Község Önkormányzata Képviselő-testületének 2020. augusztus 13-i ülése VI. napirendi pontjához:**

**Döntés a szociális célú tüzelőanyag pályázat benyújtásáról**

**Előadó:** Orbán Zsolt polgármester

**Tisztelt Képviselő-testület!**

A belügyminiszter pályázatot hirdet a Magyarország 2020. évi központi költségvetéséről szóló 2019. évi LXXI. törvény (továbbiakban: költségvetési törvény) 3. melléklet 1.8. pont szerint, a települési önkormányzatok szociális célú tüzelőanyag vásárláshoz kapcsolódó támogatásra.

A támogatási keretösszeg 5.000,0 millió forint, a támogatás vissza nem térítendő költségvetési támogatás.

A pályázati kiírás alapján az érintett önkormányzatok a tüzelőanyag vásárlással kapcsolatos pályázatukat legkésőbb 2020. augusztus 31. napjáig nyújthatják be az ebr42 önkormányzati információs rendszeren, az erre a célra kialakított pályázati felületen keresztül, a nyilatkozatot a Magyar Államkincstár MAKPER hivatali kapuján kell benyújtani.

A támogatás mértéke

a) a kedvezményezett települések besorolásáról és a besorolás feltételrendszeréről szóló 105/2015. (IV. 23.) Korm. rendelet 2. melléklete alapján a jelentős munkanélküliséggel sújtott települési önkormányzat vonatkozásában, kemény lombos fafajta esetében 16 000 Ft/erdei m3+áfa, lágy lombos fafajta esetében 10.000 Ft/erdei m3+áfa, szén esetében 3000 Ft/q+áfa,

b) az a) pontba nem tartozó települési önkormányzat vonatkozásában, kemény lombos fafajta esetében 15 000 Ft/erdei m3+áfa, lágy lombos fafajta esetében 9.000 Ft/erdei m3+áfa, szén esetében 2500 Ft/q+áfa.

(c) a b) pontba tartozó települési önkormányzat vonatkozásában a támogatás felhasználásának feltétele, a támogatáson felül kemény lombos fafajta esetében 1000 Ft/erdei m3+áfa, lágy lombos fafajta esetében 1000 Ft/erdei m3+áfa, szén esetében 500 Ft/q+áfa mértékű önrész vállalása.

Fenti rendelet alapján Fácánkert község az átmenetileg kedvezményezett települések jegyzékében szerepel. Ennek értelmében a pályázati kiírás 5/b pontja alapján 15.000,- Ft/erdei m3 + Áfa támogatásban részesülhet, melyhez 1000,- Ft/erdei m3 + Áfa önrész vállalása a pályázat feltétele.

Az igényelhető mennyiség az önkormányzat 2019. évi átlagos közfoglalkoztatási létszám adatának, illetve a 2020. január 1-ei lakosságszámból a 80 év feletti korcsoportos adatának együttes száma (osztva kettővel.), az önkormányzat 2018. évi OSAP 1206 statisztika aktív korúak ellátásában részesülők száma, valamint az önkormányzat 2018. évi OSAP 1206 statisztika a rendszeres gyermekvédelmi kedvezményre jogosultak száma (osztva hárommal) alapján kerül meghatározásra.

Keménylombos tűzifa igénylése esetén legfeljebb 2 m2/ ellátott tűzifa mennyiséget igényelhet az önkormányzat. Fácánkert községben az igényelhető kemény lombos tűzifa maximális mennyisége: …. m3, az önkormányzat által ténylegesen igényelt mennyiség 40 m3.

(Tavalyi évben a maximálisan igényelhető 86 m3 mennyiségű támogatás helyett 40 m3 került benyújtásra, az elnyert támogatás mértéke 33 m3 volt.)

A fentiek alapján Fácánkert Község Önkormányzatának a pályázat benyújtásához 50.800,-Ft önrészt kell vállalnia.

Egyedi felülvizsgálat alapján a támogatás mértékét a megpályázott összeg keretein belül a miniszter állapítja meg akként, hogy a keménylombos tűzifa igényekből elsődlegesen a 25 m3 alatti mennyiségek, a lágylombos tűzifa igényekből elsődlegesen 40 m3 alatti mennyiségek, barnakőszén igényekből elsődlegesen a 100 q alatti mennyiségek teljesítését kell biztosítani. Az ezt meghaladó mennyiségek esetében, csökkentett az önkormányzat 2018. évi OSAP 1206 statisztika szerinti adatgyűjtés alapján a rendszeres gyermekvédelmi kedvezményre jogosult aktív korú lakosságához (18-65 év) viszonyított arányát figyelembe véve kell a rendelkezésre álló előirányzatot felosztani.

A miniszter az igényeltnél alacsonyabb összegű támogatás megítélésére is jogosult.

A miniszter a benyújtott pályázatokról a rendelkezésre álló előirányzat erejéig, a pályázatok miniszterhez történő beérkezését követő 15 napon belül, de legkésőbb 2020. szeptember 30-ig dönt.

A támogatásban részesített települési önkormányzatok rendeletben kell, hogy szabályozzák a szociális rászorultság szabályait, az igénylés részletes feltételeit, amelyet az elszámolással egyidejűleg a kincstárnak be kell nyújtani.

A Képviselő – testület e rendeletet már megalkotta.

A támogatást a kedvezményezett +/- 5% elfogadott tűréshatárú, átlagosan 100 cm hosszú, 5-35 cm átmérőjű tűzifa, vagy 20-40 mm átmérőjű barnakőszén megvásárlására fordíthatja, melyet a fővárosi és megyei kormányhivatal erdészeti igazgatóságai által nyilvántartott erdőgazdálkodóktól vásárolhat meg.

Kemény lombos vastag tűzifa esetében a megvásárolt tűzifa mennyiségének legfeljebb 5%-a lehet a nem kemény lombos fajokból származó fafajta.

2019. évben a Gemenci Erdő – és Vadgazdálkodási Zrt-től szereztük be a tűzifát.

Az önkormányzat a támogatott mennyiségnél többet is vásárolhat az erdőgazdálkodótól, ha a minőségi követelménynek megfelelő tűzifát, a kemény lombos fa esetében 15 000 Ft/erdei m3 + áfa, szén esetében 2 500 Ft/q+áfa árnál kedvezőbb feltételekkel tudja beszerezni. A tűzifa, illetve szén szállításából – ide értve a rászorulókhoz való eljuttatást is - származó költségek a települési önkormányzatot terhelik.

A Kedvezményezett a támogatásból vásárolt tűzifát, illetve szenet 2021. február 15-ig osztja ki a rászorulók részére, a támogatás teljes összegének pénzügyi felhasználása legkésőbb 2021. március 31- ig történhet meg.

Kérem, hogy a Tisztelt Képviselő-testület az előterjesztést tárgyalja meg és döntsön a támogatási igény benyújtásáról.

**Határozati javaslat:**

**Fácánkert Község Önkormányzata Képviselő-testületének /2020. (VIII.13.) önkormányzati határozata** **szociális célú tüzelőanyag vásárláshoz kapcsolódó támogatás iránti igényről:**

1.) A belügyminiszter pályázatot hirdet a Magyarország 2020. évi központi költségvetéséről szóló 2019. évi LXXI. törvény 3. melléklet 1.8. pont szerint, a települési önkormányzatok szociális célú tüzelőanyag vásárláshoz kapcsolódó támogatásra. A pályázati kiírás 5/b pontja alapján Fácánkert Község Önkormányzatának Képviselő-testülete úgy határoz, hogy a település pályázatot nyújt be kemény lombos szociális tűzifa igénylésére.

2.) A Képviselő-testület felhatalmazza a polgármestert, hogy az önkormányzat 40 m3 keménylombos tűzifa iránt nyújtsa be pályázatát.

3.) A Képviselő-testület nyilatkozik arról, hogy a szociális célú tűzifában részesülőtől ellenszolgáltatást nem kér, és vállalja a tüzelőanyag szállításából, - ideértve a rászorulókhoz való eljuttatást is, - származó költségeket.

4.) Fácánkert Község Önkormányzata a pályázati kiírás 5/c pontja alapján biztosítja a pályázat benyújtásához szükséges önerőt, melynek összege 50.800,- Ft.

**Felelős:** Orbán Zsolt polgármester, Ezerné dr. Huber Éva jegyző, Kellerné Martini Éva gazdálkodási ügyintéző

**Határidő:** 2020. augusztus 31. (az igény benyújtására)

**Fácánkert, 2020. augusztus 10.**

 **Ezerné dr. Huber Éva**

 **jegyző**

**Az előterjesztést készítette:** Kellerné Martini Éva gazdálkodási ügyintéző

**A napirendhez meghívottak köre:** -